Gwerchez Guadalupe eo patromez Mechiko. Ur gwir gehelerezh zo eviti e Mechiko evel e kalz broioù eus Amerika latin. Hervez an denoniour Eric R. Wolf eo Gwerchez Guadalupe un arouez hag a liamm ar familh, ar politikerezh hag ar relijion, amzer dremenet an trevadenniñ hag an amzer vremañ, gant perzhioù henvroat, spagnol ha mechikan.[13] Ur benniliz vodern zo bet savet gant ar Vechikaned da enoriñ anezhi tost dal lech ma oa en em ziskouezet. 14 milion a weladennerien a vez degemeret er monumant katolik-se bep bloaz.